Rossiya—2018. Saudiyani mag‘lub etgan BAA 3-yo‘llanma uchun imkoniyat hosil qildi

Qurbon hayiti munosabati bilan JCh—2018 saralashining 9-turidan joy olgan BAA — Saudiya to‘qnashuvi qolgan bellashuvlardan ikki kun oldinroq bo‘lib o‘tdi.

Unda mezbonlar irodali g‘alabani qo‘lga kiritib, ochkolari sonini 13 taga yetkazib oldi. Hisob saudiyaliklar tomonidan ochilgan bo‘lsa-da, yakunda Amirlik futbolchilari 2 ta gol urishga muvaffaq bo‘ldi. Har ikki gol BAA termasining yetakchi hujumchilari tomonidan urildi.
Tomonlarning Saudiyada bo‘lib o‘tgan o‘yinida “Sahro lochinlari” 3:0 hisobida muvaffaqiyat qozongandi. Ayni paytda ular 16 ochko bilan turnir jadvalida ikkinchi bo‘lib turibdi. Ertaga — 31-avgust kuni Avstraliya va Yaponiya termalari Saitamala to‘qnash kelishi inobatga olinsa, Saudiyaning mag‘lubiyati katta talofat keltirmasligi mumkin.
JCh—2018. Saralash
 “B” guruhi. 9-tur
 29-avgust, seshanba
Gollar: Navaf Al-Obid, 20-pen (0:1). Ali Mabhut, 21 (1:1). Ahmad Halil, 60 (2:1).
31-avgust, payshanba
Yaponiya — Avstraliya
Tailand — Iroq